Държавен вестник, бр. 46, 2000 г., стр. 12

С Т Р .  1 2
Д Ъ Р Ж А В Е Н   В Е С Т Н И К
Б Р О Й 46
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА РЕГИОНАЛНОТО РАЗВИТИЕ
И БЛАГОУСТРОЙСТВОТО
ЕВРОПЕЙСКА ХАРТА
за местното самоуправление
(Страсбург, 15.Х.1985 г.)
(Ратифицирана със закон, приет от 37-о Народно
събрание на 17 март 1995 г.—ДВ, бр. 28 от  1995 г.
В сила от 1 септември 1995 г.)
ПРЕАМБЮЛ
Държавите—членки на Съвета на Европа,
подписали тази харта;
като считат, че целта на Съвета на Европа е
да осъществи по-тесен съюз между своите чле-
нове, за да запази и осъществи идеалите и прин-
ципите, които са тяхно общо достояние;
като считат, че един от начините за осъщест-
вяването на тази цел е сключването на споразу-
мения в административната област;
като считат, че органите на местното само-
управление са една от главните основи на всяко
демократично устройство;
като считат, че правото на гражданите да
участват в управлението на обществените дела
е един от демократичните принципи, възприе-
ти от всички държави—членки на Съвета на
Европа;
убедени, че това право може да бъде упраж-
нено най-непосредствено на местно равнище;
убедени, че съществуването на органите на
местното самоуправление, на които са възло-
жени реални отговорности, позволява управ-
ление, едновременно ефективно и близко до
гражданите;
като съзнават, че опазването и укрепването
на местното самоуправление в различните ев-
ропейски страни представляват важен принос
за изграждането на една Европа, основана на
принципите на демокрацията и децентрализа-
цията на властта;
като потвърждават, че това предполага на-
личие на местни власти, притежаващи демо-
кратично конституирани решаващи органи
разполагащи с широка автономия и право-
мощия, начините на тяхното упражняване и
средствата, необходими за осъществяване на
тяхната задача,
се договориха за следното:
Член 1
Страните се задължават да се считат обвър-
зани от следващите членове по начина и в сте-
пента, предписани от чл. 12 на тази харта.
Ч а с т  I
Член 2
Конституционна и законна основа на местното
самоуправление
Принципът на местното самоуправление
трябва да бъде признат във вътрешното зако-
нодателство и доколкото това е възможно, в
конституцията.
Член 3
Понятие за местно самоуправление
1. Под местно самоуправление се разбира
правото и реалната възможност за местните
общности да регулират и да управляват в рам-
ките на закона, на тяхна отговорност и в инте-
рес на тяхното население, съществена част от
обществените дела.
2. Това право се упражнява чрез съвети или
събрания, чиито членове са избрани чрез сво-
бодни, тайни, равни, преки и общи избори и
които могат да имат изпълнителни органи,
които отговарят пред тях. Тази разпоредба не
изключва възможността да се прибягва до съб-
рания на гражданите, референдуми или до вся-
какви други форми на пряко участие на гражда-
ните, когато това е позволено от закона.
Член 4
 Обхват на местното самоуправление
1. Основните правомощия на органите на
местно самоуправление се определят от Конс-
титуцията или от закона. Независимо от това,
тази разпоредба не е пречка за предоставянето
на органите на местно самоуправление на пра-
вомощия за специфични цели в съответствие
със закона.
2. Органите на местно самоуправление раз-
полагат в рамките на закона с пълна свобода да
поемат инициатива по всеки въпрос, който не е
изключен от тяхната компетентност или пре-
доставен на друга власт.
3. За предпочитане е изпълнението на об-
ществените задължения да бъде възложено по
принцип на властите, които са най-близо до
гражданите. Възлагането на задължения на
друга власт трябва да бъде съобразено с маща-
ба и естеството на задачата и изискванията за
ефективност и икономия.
4. Правомощията, поверени на органите на
местно самоуправление, поначало трябва да бъ-
дат пълни и неограничени. Те могат да бъдат ос-
порвани или ограничавани от друга власт, цент-
рална или регионална, само в рамките на закона.
5. В случай на делегиране на правомощия
от централен или регионален орган на власт
органите на местно самоуправление трябва
да разполагат, доколкото е възможно, със сво-
бода да приспособят упражняването им към
местните условия.